
Suinteresuotiems tiekėjams		                                                    		2026-07-14
(siunčiama CVP IS elektroninėmis priemonėmis) 	


DĖL ATSAKYMŲ Į TIEKĖJŲ PATEIKTUS KLAUSIMUS

        
AB „Miesto gijos“  (toliau – Perkantysis subjektas) vykdo supaprastintas skelbiamas derybas „Galimybių studijos (prie-feasibility) rengimo paslaugos“, Centrinėje viešųjų pirkimų informacinėje sistemoje (toliau – CVP IS) pirkimo ID 8552313, toliau (tekste – Pirkimas).

Perkantysis subjektas, vadovaudamasis Pirkimo Bendrųjų sąlygų 3.1. punktu „Pirkimo dokumentai tiekėjų iniciatyva gali būti paaiškinami/patikslinami jiems CVP IS susirašinėjimo priemonėmis kreipiantis į Perkantįjį subjektą.“, teikia šiuos atsakymus į suinteresuoto tiekėjo 2026-07-10 CVP IS priemonėmis pateiktus klausimus: 

	Eil. Nr.
	Tiekėjo klausimai
(tekstas neredaguotas):
	Atsakymas

	1.
	Klausimas dėl Paslaugų teikimo grafiko, Užsakovo duomenų / pastabų pateikimo terminų ir termino pratęsimo / sustabdymo

Techninės specifikacijos 2.3 punkte nurodyta, kad Užsakovas Sutarties vykdymui pateiks Tiekėjui pradinius duomenis, įskaitant planuojamų pastatų sąrašą, paskirtį ir plotus, planuojamus vystymo etapus, informaciją apie šilumos tinklą, taip pat numatyta, kad ekonominės prielaidos derinamos su Užsakovu.

Techninės specifikacijos 3.2 punkte nurodyta, kad Tiekėjas per 10 darbo dienų po Sutarties įsigaliojimo turi pateikti Paslaugų suteikimo grafiką, kuriame turi būti numatytas dviejų tarpinių ataskaitų teikimas. Techninės specifikacijos 3.5 punkte numatyta, kad Užsakovas vertina pateiktą Galimybių studiją ir priima sprendimą ją patvirtinti arba pateikia pastabas per 10 darbo dienų nuo pateikimo dienos, o į kainą įskaičiuojamos 2 pagrindinės derinimo iteracijos. Techninės specifikacijos 3.6 punkte taip pat numatyta, kad galutinis Galimybių studijos priėmimas vykdomas po pristatymo Užsakovo vadovybei ir galutinio Užsakovo vadovybės patvirtinimo.

Atsižvelgiant į tai, kad Paslaugų vykdymo grafikas tiesiogiai priklauso ne tik nuo Tiekėjo veiksmų, bet ir nuo Užsakovo pateikiamų pradinių duomenų, sprendimų dėl prielaidų, pastabų tarpinėms / galutinei ataskaitai bei galutinio pristatymo Užsakovo vadovybei organizavimo, prašome patikslinti:

	 

	1.1.
	Ar Sutartyje ir / arba Paslaugų teikimo grafike bus numatyta, kad Tiekėjo paslaugų vykdymo terminai pratęsiami arba jų skaičiavimas sustabdomas tam laikotarpiui, kuriuo Užsakovas vėluoja pateikti Sutarties vykdymui reikalingus pradinius duomenis, informaciją, sprendimus dėl prielaidų ar kitus būtinus įvesties duomenis?

	Informuojame, kad Paslaugų teikimo terminai nustatyti Techninės specifikacijos 3 skyriuje. Paslaugų teikimo grafikas rengiamas ir derinamas šalių susitarimu. Techninės specifikacijos 3.2. punkte numatyta, kad Tiekėjas parengia ir su Užsakovu suderina Paslaugų suteikimo grafiką, kuris sudaromas atsižvelgiant į Techninės specifikacijos 2.3 punkte numatytų pradinių duomenų pateikimą. Esant Sutarties Bendrųjų sąlygų 13 skyriuje numatytoms aplinkybėms, įskaitant atvejus, kai dėl nuo Užsakovo priklausančių priežasčių susidaro kliūtys tinkamam Paslaugų teikimui, taikoma Sutarties vykdymo sustabdymo tvarka.

	1.2.
	Ar bus nustatyti konkretūs Užsakovo terminai pradiniams duomenims pateikti ir prielaidoms suderinti, nuo kurių būtų skaičiuojami atitinkami Tiekėjo darbo etapų terminai?

	Konkretūs duomenų pateikimo / prielaidų derinimo terminai fiksuojami Grafike, kurį Tiekėjas parengia ir suderina su Užsakovu. Pradiniai duomenys ir ekonominės prielaidos teikiami bei derinami vadovaujantis Techninės specifikacijos 2.3 punktu.

	1.3.
	Ar Paslaugų teikimo grafike numatytų etapų terminų skaičiavimas bus sustabdomas tuo laikotarpiu, kai Tiekėjas yra pateikęs tarpinę ataskaitą / derinimo medžiagą, o Užsakovas ją vertina arba vėluoja pateikti pastabas / sprendimą?

	Užsakovas pastabas dėl pateiktos medžiagos pateikia Techninės specifikacijos 3.5 punkte nustatytu terminu. Pirkimo dokumentuose nėra nustatyta, kad Paslaugų teikimo grafiko etapų terminų skaičiavimas būtų automatiškai stabdomas Užsakovui vertinant pateiktą medžiagą ar teikiant pastabas. Esant Sutarties Bendrųjų sąlygų 13 skyriuje numatytoms aplinkybėms, taikoma jame nustatyta Paslaugų teikimo sustabdymo tvarka.

	1.4.
	Ar į 2 pagrindines derinimo iteracijas įtraukiamos tik Užsakovo pastabos, pateiktos pagal Techninės specifikacijos 3.5 punkte nurodytą tvarką, ir ar papildomos pastabų iteracijos, atsirandančios ne dėl Tiekėjo kaltės, dėl pasikeitusių Užsakovo pateiktų duomenų, prielaidų ar papildomų Užsakovo pageidavimų, būtų laikomos papildoma apimtimi ir / arba pagrindu pratęsti Paslaugų teikimo grafiką?

	Informuojame, kad į Paslaugų kainą įskaičiuotos dvi pagrindinės derinimo iteracijos, kaip nustatyta Techninės specifikacijos 3.4 punkte. Galimybių studijos derinimas vykdomas Techninės specifikacijos 3.5. punkte nustatyta tvarka. Kiti klausimai, atsiradę Sutarties vykdymo metu, būtų sprendžiami Sutartyje ir teisės aktuose nustatyta tvarka.
Taip pat pirkimo dokumentuose nėra nustatyta, kad papildomos derinimo iteracijos, atsiradusios dėl pasikeitusių Užsakovo pateiktų duomenų, prielaidų ar papildomų pageidavimų, būtų laikomos papildoma apimtimi ar pagrindu pratęsti Paslaugų teikimo grafiką.

	1.5.
	Ar galutinio Galimybių studijos pristatymo Užsakovo vadovybei organizavimo laikotarpis, jeigu pristatymo data priklauso nuo Užsakovo vadovybės užimtumo ar vidinių sprendimų priėmimo, nebus laikomas Tiekėjo vėlavimu?

	Galutinis galimybių studijos priėmimas vykdomas ją pristačius Užsakovo vadovybei, pateikus galutinį su Užsakovu suderintą ir Užsakovo vadovybės patvirtintą Galimybių studijos variantą, kaip nustatyta Techninės specifikacijos 3.6. punkte. Kiti klausimai susiję su Sutarties vykdymu, sprendžiami Sutartyje ir teisės aktuose nustatyta tvarka.
Pats pristatymo organizavimas savaime nelaikomas Tiekėjo vėlavimu, jei Tiekėjas yra tinkamai įvykdęs iki pristatymo numatytus įsipareigojimus.

	1.6.
	Atsižvelgiant į Sutarties Bendrųjų sąlygų nuostatas dėl Paslaugų teikimo sustabdymo, prašome patikslinti, ar Užsakovo duomenų, pastabų, prielaidų suderinimo ar galutinio pristatymo organizavimo vėlavimo atveju būtų taikomas Paslaugų teikimo sustabdymas ir kaip tokiu atveju būtų koreguojamas Paslaugų teikimo grafikas bei 6 mėnesių bendras Paslaugų suteikimo terminas.
	Paslaugų teikimo sustabdymas vykdomas Sutarties Bendrųjų sąlygų 13 skyriuje nustatyta tvarka. Paslaugos teikiamos pagal Šalių suderintą ir patvirtintą Paslaugų teikimo grafiką, o bendras Paslaugų suteikimo terminas negali viršyti 6 mėnesių nuo Sutarties įsigaliojimo dienos.

	1.7.
	Ar Perkantysis subjektas svarstytų papildyti Sutarties sąlygas nuostata, kad tais atvejais, kai Paslaugų vykdymas vėluoja dėl Užsakovo veiksmų ar neveikimo — duomenų nepateikimo, pavėluoto pastabų pateikimo, prielaidų nederinimo ar galutinio pristatymo / patvirtinimo organizavimo vėlavimo — atitinkami Paslaugų teikimo grafiko terminai pratęsiami tokiam pačiam laikotarpiui, o šis laikotarpis nelaikomas Tiekėjo vėlavimu ir jam netaikomos netesybos?
	Informuojame, kad Sutarties sąlygos nebus keičiamos. Esant Sutarties Bendrųjų sąlygų 13 skyriuje numatytoms aplinkybėms, įskaitant atvejus, kai dėl nuo Užsakovo priklausančių priežasčių susidaro kliūtys tinkamam Paslaugų teikimui, taikoma Sutarties vykdymo sustabdymo tvarka.




Vadovaujantis Pirkimo Bendrųjų sąlygų 3.2.2 punktu: „pirkimo dokumentų paaiškinimas/patikslinimas pateikiamas visiems tiekėjams ne vėliau kaip: 4 (keturios) dienos iki pasiūlymų pateikimo termino pabaigos“ pirminių pasiūlymų pateikimo nukeliamas iš 2026-07-17, 14:00 val. į 2026-07-20 14:00 val., nes atsakymai į gautus klausimus pateikiami likus mažiau nei 4 (dienoms) iki pirminių pasiūlymų pateikimo termino pabaigos.

